Ukrainske myndigheter: Offiser drept av russisk soldat
Ukraina ble selvstendig ved oppløsningen av Sovjetunionen i desember 1991. Ukraina har vært såkalt partnerland til NATO siden 1997, har en egen ambassadør i alliansen og er med på en rekke operasjoner og øvelser. Siden landet ikke formelt har sendt søknad, gjelder ikke «Et angrep på én er et angrep på alle»-prinsippet for landet. I november 2013 besluttet Ukrainas president Viktor Janukovitsj å ikke undertegne en samarbeids- og frihandelsavtale med EU. Det utløste de store demonstrasjonene. I utgangspunktet var kravet at avtalen med EU måtte undertegnes, men snart ble opposisjonens viktigste krav er at presidenten måtte gå. Etter en uke med blodige gatekamper tok demonstrantene 22. februar kontrollen i Kiev. President Janukovitsj ble avsatt av nasjonalforsamlingen, etter å ha flyktet fra hovedstaden. Krimhalvøya er en autonom republikk sørvest i Ukraina, der nesten 60 prosent av innbyggerne er russere. Russlands nasjonalforsamling vedtok i mars at Krim nå er å regne som en del av Russland. Drapet på offiseren skal ha blitt oppdaget søndag kveld. Ukrainske myndigheter etterforsker saken, ifølge Forsvarsdepartementet. Offiseren skal ha blitt funnet med skuddskader i en sovesal i byen Novofedorivka. Han skulle etter planen forlate Krim i nær framtid. Offiseren skal ha blitt drept av to skudd, og en navngitt russisk sersjant er mistenkt for drapet. Blodspor på stedet gjør at det er mistanker om at offiserens kropp er flyttet etter drapet. - Krangel Det meldes også at avdødes venn, en annen offiser, skal ha blitt utsatt for vold fra russiske soldater. Nyhetsbyrået AP skriver at det i russiske medier er meldinger om en gruppe ukrainske soldater skal ha kranglet med russiske soldater, og at denne hendelsen knyttes til drapet. Krangelen skal ha oppstått da de ukrainske soldatene passerte de russiske vaktene ved militærbasen hvor de tidligere jobbet, ifølge AP. Demonstrasjoner I helgen har det vært prorussiske demonstrasjoner en rekke steder i det østlige Ukraina. Demonstrantene tok seg søndag inn i flere offentlige bygninger og hengte opp russiske flagg. De prorussiske demonstrantene ropte «Russland!» og fremmet krav om en folkeavstemning om løsrivelse fra Ukraina, ifølge ukrainsk fjernsyn. - Vi vil ikke inn i EU, og vi vil ikke inn i NATO. Vi vil at våre barn skal leve i fred, sa én av demonstrantene til Channel Five. Ukrainske myndigheter ga Russland skylden for helgens uro. Søndag kveld gikk Tsjekkias president Milos Zeman ut og ba NATO vurdere å plassere ut tropper i Ukraina.
En ukrainsk marineoffiser skal ha blitt drept av en russisk soldat på Krim-halvøya, ifølge Ukrainas forsvarsdepartement.